Jun 01,2016
శాంతా బయోటెక్నిక్స్‌ టీకాల ఉత్పత్తి ప్లాంట్‌ ప్రారంభం
హైదరాబాద్‌ : సనోఫీకి చెందిన వ్యాక్సిన్‌ విభాగం సనోఫీ పాశ్చర్‌ అనుబంధ సంస్థ శాంతా బయోటెక్నిక్స్‌ ప్రయివేటు లిమిటెడ్‌ హైదరాబాద్‌ సమీపంలోని ముప్పిరెడ్డిపల్లి ప్లాంట్‌లో టీకాల తయారీని ప్రారంభించింది. అంతర్జాతీయ ప్రమాణాలతో ఇక్కడి సెజ్‌ ప్లాంట్‌లో మే 25 నుంచి వ్యాక్సిన్ల తయారీని మొదలు పెట్టామని సనోఫీ ఇండియా లిమిటెడ్‌ మేనేజింగ్‌ డైరెక్టర్‌ శైలేష్‌ అయ్యంగర్‌ తెలిపారు. మంగళవారం నగరంలో ఏర్పాటు చేసిన విలేకరుల సమావేశంలో ఆయన మాట్లాడుతూ 2010లో 19,000 చదరపు అడుగుల్లో ఈ ప్లాంట్‌ నిర్మాణం ప్రారంభించామన్నారు. 2009లో శాంతా బయోటెక్నిక్స్‌ను సనోఫీ స్వాధీనం చేసుకున్న తర్వాత రూ.5,500 పెట్టుబడులను ప్రకటించిందన్నారు.. అందులో భాగంగానే ఈ ప్లాంట్‌ను ఏర్పాటు చేశామన్నారు. బహుళ రకాల వ్యాదుల నివారణకు ఉపయోగించే వ్యాక్సిన్లను ఇక్కడ తయారు చేయనున్నామని తెలిపారు. ఐదు రోగాలకు ఒకే వ్యాక్సిన్‌ 'షాన్‌5'ను ఇక్కడే ఉత్పత్తి చేయనున్నట్లు తెలిపారు. ఆరు వారాల పాపలకు ఇది వేస్తారన్నారు. చౌక ధరల్లో వ్యాక్సిన్లను అందుబాటులోకి తేవడమే తమ లక్ష్యమని శాంత బయోటెక్నిక్స్‌ చీఫ్‌ ఆపరేటింగ్‌ ఆఫీసర్‌ మరియు ఎగ్జిక్యూటివ్‌ డైరెక్టర్‌ మహేశ్‌ బల్‌గట్‌ అన్నారు. స్వచ్ఛత, భద్రత పరంగా తీసుకుంటున్న ప్రమాణాలే వల్లే తమ ఉత్పత్తులకు యునెస్కో నుంచి కూడా ఆదరణ లభిస్తుందన్నారు.
మీ స్నేహితులకు రికమెండ్ చెయ్యండి